**Kam sa rútime, kam sa šinieme v tomto Svete, v Európe a my v ňom ?**

**Vrátiť Svet do lepších čias**

Koncom roka 2014 naše združenie dospelo k názoru, že sa Svet, Európa a EÚ, no i jednotlivé štáty a tiež Slovenská republika dostali do stavu, že „svetový mier“ a vôbec pojem mier sa stal rozprávkovým želaním. Je už len zbožným želaním tak ako kedysi dávno pradávno začatý proces odzbrojovacích rokovaní na úrovni veľmocí a mocností, no i skupín štátov. To je výsledok súčasných politických lídrov.

To je formulácia pocitov a faktov zo zhromaždenia 8. decembra 2023, prečo sa združenie venuje prioritne najdôležitejšej problematike pre život nielen každého človeka, no i myšlienkovej sily našej civilizácie. Je tu teda otázka ľudí so zdravým rozumom : „Kam sa rúti Svet, Európa a my v nich ?“. Kam sa to rútime, kam sa to šinieme ako ten povestný válec, kam padáme z našich snov, želaní a predstáv voľným pádom, to charakterizuje pohyb (nie však dynamiku) v súčasnom svete.

Nijaký výmysel, ale neprístojné hodnotenie situácie, v ktorej sa nachádzame. I keď, v Holandsku, Nemecku a vo Švédsku, a možno aj v iných štátoch sa už rozširujú brožúry, čo robiť v prípade vojny, v ktorej by boli použité zbrane hromadného ničenia. Majú však jednu veľkú chybu. Zavádzajú adresátov, ktorí by mali nadobudnúť pocit, či dokonca presvedčenie, že takú vojnu možno prežiť. Podľa doktrín veľmocí a vojenských „bratstiev“ po svetovom takom konflikte nebude nič.

To nič, to je koniec civilizácie. A to aj následkami, ktoré by mohli nastať po použití niektorých zbraní v ovzduší, vo vodách a na zemskom povrchu. V našich dokumentoch je to jasne vyjadrené. Nadejať sa, že život bude pokračovať, znamená pomätenosť. Odzbrojovacie procesy sa neprerušili, ale sa skončili, lebo mierový život nie je vysokoziskový pre zbrojárske firmy a komplexy. To sa nestalo len tak, ale reakciou na ohrozenie hegemónie v jednotlivých štátoch (!), ale aj v celosvetovom meradle.

Celý rad štátov je vo vojnovej situácii, a to predovšetkým preto, že strany konfliktov sú všemožne podporované tretími stranami. Úbohosť svetovej politiky a vôbec aktérov medzinárodných vzťahov potvrdzuje úpadok diplomacie. To všetko má za následok ľudské obete, tragédie, rozvrat hospodársky, sociálny aj enviromentálny, obrazne povedané, aj nevýznamnosť masovej ľudskosti. Tam už roky smerovali viaceré štáty a ich vlády.

Boli a sú to vlády z vôle ľudu, ale ľud má morálne, kultúrne a vzdelanostné „čierne diery“. Na rozdiel od tých známych čiernych dier, a dodajme, že tajuplných, tie ľudské sú o prepólovaní hodnôt tradičných na „silové“, či inak povedané, mocensky silnejší sa správa a koná priam spasiteľsky, teda udržujúc pri živote svoju vôľu, záujmy a už dávno niet takej moci, ktorá by mu bránila v takomto správaní sa.

Ak sme 4. apríla 2001 vyjadrili sprostredkovane nesúhlas pápežovi Jána Pavla II. s jeho proklamovaným názorom, že Svet po páde „železnej opony“ sa zlepšuje, tak budeme mať navždy na pamäti jeho povzbudenie z 5. februára 2004. Listom nám bolo oznámené, že oceňuje našu činnosť a je presvedčený o tom, že vytrváme v nej pre dobro národa, štátu a vôbec  civilizácie. To nám potvrdil aj vlaňajší májový list z Vatikánu, že taký názor má aj pápež František.

Od 8. mája 2015 vysielame ako Medzinárodný mierový výbor podnety svetovým lídrom, osobitne k prezidentom USA a Ruskej federácie, aby vrátili Svet do lepších čias. Lepšími časmi je tá doba, keď sme sa nádejali a začali veriť, že ľudstvo bude prosperovať a obsiahnu ho postupne záväzky pamätnej helsinskej KEBSu. Už je zabudnutá, a to predovšetkým preto, že jej záväzky sú pre mnohí štáty a ich lídrov nepríjemné, ba až neprijateľné. A potom, ostala iba pre signatárov a nedostala svetové krídla.

Súperenie o vedúcu pozíciu vo svetovom vývoji má za následok hlad, biedu, kultúrnu a vzdelanostnú zaostalosť, príkru nerovnosť životnej úrovne medzi jednotlivými regiónmi a štátmi, nemocnosť, ako aj morálne ubíjanie človeka ako takého. Politickí lídri sú nielen nepoučiteľní, ale aj zodpovední spoločne a jednotlivo za masové ľudské utrpenie a obete z vojen a mocenských konfliktov.

Svet a my v ňom si želáme strestanie tých, ktorí riešia svoju malosť zbrojením a následnými vojenskými stretmi v mene svojich záujmov a nadvlády z titulu vlastníctva  zbraní hromadného ničenia. Rozsievanie strachu, beznádeje a vyziev občanom na svojich teritóriách, aby sa pripravovali na Tretiu svetovú vojnu nepomklo doteraz nijakého lídra, aby zavelil na odpor takýmto zvrátenostiam.

Každý človek, ktorý sa stal obeťou vojny, nech ju zdôvodňujú jej aktéri akokoľvek, je z organizmu človečenstva. A my ako súčasníci tejto doby, keď spomienky na minulosť svetových vojen, no i národnooslobodzovacích zápasov sú akoby mŕtve, musíme žiadať politikov, ktorým chýbajú ľudské zmysly a úcta k ľudskej bytosti, aby sa stali mŕtvymi kameňmi bez výnimky.

Za vyše tridsať rokov života našej existencie sme mali to šťastie stretnúť osobnosti smrteľné, ktoré konali dobro, a neboli to anjelské typy, a mali záujem o prosperitu svojho okolia najbližšieho, dostupného, vzdialeného, regionálneho, kontinentálneho i celosvetového. Tak to kedysi predvídal John Naisbitt v bestselleri Megatrendy 2000.

Nech už to boli :

slovinský prezident M. Kučan, americký politológ J. Naisbitt, nemecký kancelár Helmut Kohl, podnikateľ a konštruktér Ferdinand Piech, nobelista M. Yunus, sýrsky podnikateľ M. Attar, generálny tajomník OECD **J. Á. Gurría,,** čínsky vedec Ronxiang Xu, prezident World Food Prize K. Quinn, francúzsky prezident Jacques Chirac, aj francúzsky legionár, podnikateľ a spisovateľ Jacques Hogard, rakúsky podnikateľ Gunter Geyer, česká pedagogička a filozofka prof. Anna Hogenová...

a spolu s nimi aj bývalý prezident SR R. Schuster a iniciátor Skalného sanktuária na hore Butkov A. Barcík a bezpočet ľudí so zdravým rozumom ako boli aj prof. MUDr. J. Siman, PhD. a prof. MUDr. J. Fabián, DrSc.a sú šperkárka Ing. M. Babčanová, MUDr. J. Horáková a vedúca detského folkórneho súboru M. Straková...

Dámy a páni, prezidenti veľmocí a mocnosti, predstavitelia zoskupení štátov, medzinárodných organizácií a inštitúcií, církvi, ako aj vedúci činitelia hospodárskych a finančných organizácií, lekári a vedci,  dejatelia kultúry a umenia, je predsa najvyšší čas, aby ste sa stretli za okrúhlym stolom a prinavrátili Svetu a nám všetkým mier a s ním možnosť sebauplatnenia sa a dôstojného života a smrti.

Niekoľkokrát sme oslovili s takýmto obsahom a podnetmi za posledných dvadsať rokov predstaviteľov veľmocí a mocností a ich veľvyslancov. . Za podnety poďakoval napokon aj pápež František. Slovenskí predstavitelia tohto obdobia mlčali, či už prezidenti SR, ale aj predsedovia vlád a tí ďalší, ktorí by mohli a mali meniť myslenie ľudí na prospech mieru a humánnosti - ľudskosti. Správajú sa však akoby boli bohorovní a ľudia so zdravým rozumom sú pomaly, ale isto na hranici ofsajdu žijúc zo dňa na deň, či z mesiaca na mesiac...

Je síce trápnou, ale živou tradíciou, že dejiny píšu víťazi, alebo pozície tých, ktorí deklarujú opodstatnenosť svojich vojen. Je tu stále čas vojnový, ba predvojnový, a tak konajme ako ľudia. Keď niet nikoho, kto by volal na zodpovednosť v jednotlivých štátoch lídrov a vlastne kohoľvek za vojnychtivosť a nezmyselné zbrojenie, militarizáciu otvorenú aj skrytú, tak vzniká priestor na zjednotenie ľudí – síl mierového a dôstojného života.

**Dr. Peter Kasalovský**

Zakladajúci člen a predstaviteľ združenia Neformálne ekonomické fórum Hospodársky klub – Medzinárodný mierový výbor